"Агәыҳалалратә акциа "Гәыразыла" аҳәаақәа ирҭагӡаны имҩаԥысуеит "Каданс" аконцерт, иара убас иара иалахәуп Москва инхо ашәаҳәаҩцәа қәыԥшцәеи, аҟазаратә гәыԥқәеи. Абилеҭқәа рыхәԥса зегьы афонд "Ашана" иахыԥхьаӡалахоит, аԥара лзеизыргоит Мирослава Колбаиа. Агәыҳалалратә акциа "Гәыразыла" аԥшьгара хацҳаркит Москва ала, анаҩс иаҳҭахуп ҳџьынџьуаа ахьынхо атәылақәа рҿы имҩаԥаагаларц. Ирацәаҩуп акциа аҽалархәразы агәаҳәара аазырԥшыз, уи аҟнытә ас еиԥш аусмҩаԥгатәқәа мҩаԥаагалоит ари нахысгьы. Москва еиҿкаахоит, иара убас Аҟәатәи асахьаҭыхратә ҵараиурҭа астудентцәа русумҭақәа рцәыргақәҵа", - ҳәа еиҭалҳәеит Ҳагԥҳа.
Инеиҵыху аиҿцәажәара иара убас шәазыӡырҩыр шәылшоит арадио Sputnik Аԥсны аефир аҿы.